Tokim-pamompoana, Ampifitia (Ankohonana Sambatra)
Channel: Tsiry Rakotonirina
Date: 04/08/2016

Azo atao tsara ny manana "Ankohonana Sambatra". Ity hira ity dia tokim-panompoanay ho an'ny ireo rehetra maniry ho "Ankohonana Sambatra"! Tena Sambo-fiara ny "Ankohonana" koa TSY METY raha safotry ny safo-dranon'ny famoizam-po, fahakiviana, fijaliana ary ratram-po mahazo anao noho ny fiainanao ianao ankehitriny. Eto izahay hifanoro-hevitra, hifanabe ary hifampivavaka aminao.
"Midira ao anatin'ny Sambo-fiara hianao mbamin'ny ankohonanao rehetra ..." (Genesisy 7:1)

1. Raiko ô, izaho misaotra Anao,
Fa mba nofidianao ho mpiasanao,
Ka na dia tsy mendrika aza aho,
Nomenao anjara hanao ny asanao. Z’inona aho Andriamanitro ô,
Z’inona moa aho no mba tinendrinao,
Mpanota aho tsy mendrika tokoa,
Nefa indro fa toloranao ny soa 

Refrain : 
Ka ambarako eto izao,
Ny fahafoizan-tenako hanompo Anao Raiko,
Tsy handrarak’ilo mby an-doha,
Fa tena hanao ny asanao tokoa. 
Ka ny saiko, na ny aiko, 
Ny androko, ny hareko, ny fanahiko Jeso
Foiko ary hoentiko manao,
Sy manefa izao fanompoako izao. 

2. Jeso ô ekeko eto izao,
Ny ho fitaovana eo am-pelantananao,
Hitoriana ny famonjenao,
Hanitarana ny ambaindainao,
Hofadiako izany hoe hanao,
Zava-mifanohitra amin’ny baikonao,
Na hitondra ny fiangonanao,
Hanao ny fanaon’izao tontolo izao 

3. Ray Tsitoha ô izay iriko,
Dia ny fanahinao hambomba ahy,
Ka na asa atao na fivoriana,
Tsy haroaroako faharatsiana,
Jeso ô mba tovy amiko fa
Ianao tsy hahafoy na hahasaraka ahy,
Raha Ianao no miaraka amiko tokoa,
Tsy misy asa tsara izay tsy efako.

Mankasitraka manokana ny Antoko-pihira "Ampifitia" noho ity hira kanto dia kanto maneho fanoloran-tena ity!

https://www.facebook.com/ToAnkohonana/